

 *Гр. Перник, кв. Църква, ул.”Димитър Благоев” 11, e-mail:* *chitaliste\_prosveta@abv.bg*

 **О Т Ч Е Т З А 2018г.**

 **Н А Ч И Т А Л И Щ Н А Т А Д Е Й Н О С Т**

 Народно читалище „Просвета-1909г.” кв.Църква е основано за развиване на публично културна и просветна дейност сред гражданите. Читалището осъществява идеалната си цел за задоволяване духовните потребности на жителите, свързани с : развитие и обогатяване културния живот на населеното място; запазване на традициите, песните, танците и обичаите на българския народ; всестранно разширява знанията на гражданите и трайното им приобщаване към ценностите на изкуството и културата; възпитава и утвърждава на национално самосъзнание.

 Читалищната сграда се използва само от читалището, за развиване на културно - просветна и спортна дейност. Сградата на НЧ „Просвета- 1909Г.” кв. Църква, гр. Перник е монолитна, на три етажа на площ от 1 165кв.м. открита през 1968г.

 Сградата на читалището спешно се нуждае от ремонт ,като смяна на дограмата както и саниране, така и вътрешен ремонт на сцената и салон с 500 места , библиотеката, канцеларии , музикална школа и санитарните възли. Външната дограма на сградата е морално остаряла и изкривена от влагата. Не може да се затваря и е закована с пирони. Подът е с паркет и балатум, които в следствие на течовете са се издули и част от паркета е изваден, замазката под тях се рони.

 Електрическата инсталация е остаряла и не може да поеме консуматорите, не издържа на натоварването, което създава проблеми при ползването и.

 Библиотеката, която е третата в града по брой книги / наброява над 20 000 тома/ е неугледна от паднала мазилка. При буря и дъждове, вода влизаше през дограмата като много от книгите са влажни, руши стените и става наводнения.

 Сградата не се отоплява и това пречи на целогодишното и използване .

 Въпреки проблемите читалищната дейност напълно отговаря на целите, за която е създадена. Развива културно-масова дейност, библиотечна дейност, любителско творчество, работи съвместно с други неправителствени организации, открива дарования и развива техните таланти във формациите за народни песни и танци към читалището.

 Библиотеката е основно звено в читалищната дейност с площ от 150 кв.м. Нейният фонд е 20748 библиотечни единици. През изтеклата година десетки читатели са потърсили нейната помощ. Те са използвали повече от 2 407 тома литература. Заедно с това, библиотеката е организирала няколко витрини, изложби и презентации. По проект „Глобални библиотеки” тя е снабдена с 3 компютъра, скенер, копир, мултимедия и принтер.

 След провеждането на конкурсна сесия за финансова подкрепа на библиотеките за обновяване на фонда си по Програма „Българските библиотеки – съвременни центрове за четене и информираност” 2018г. към Министерство на културата, библиотеката при НЧ „Просвета -1909г.” спечели конкурса и закупи 111 библиотечни единици на стойност 1089,71лв.

 Библиотеката взе участие в Национален форум - Програма „Българските библиотеки – съвременни центрове за четене и информираност” 2018г. по програма „Глоб@лни библиотеки”в гр. София.

 Призванието на читалището е да съхрани живото, нематериално културно наследство, като за целта търси съвременни форми и начини за популяризиране чрез песните и танците. Съществена част от дейността на читалищата е грижата за разширяване и  развитие на любителското художествено творчество. Читалището се явява като най-естествения мост между миналото и съвремието и ролята му при създаването, укрепването и възпроизвеждането на традициите и културата по места е незаменима.

 Любителското творчество на читалището през изтеклата година се характеризира с :

* Фолклорен танцов ансамбъл „Български ритми”
* Фолклорна формация при Сдружение „Нартан”
* Певческа фолклорна група „Граовска китка”
* Певческа фолклорна група „Росна китка”
* Клуб по тенис на маса – деца и възрастни
* Сурвакарска група
* Зумба фитнес

 Любителските състави са взели участие в:

 **18 Местни, 21 Регионални и 19 Национални и международни мероприятия, конкурси и фестивали.**

 През 2018г. бяха проведени шест заседания на Управителния съвет на читалището и едно Общо отчетно събрание / 27.03.2018г./. Въз основа не техни решения бяха изготвени и подписани Договори за съвместно сътрудничество с: БТК – АД Виваком, Клуб на пенсионера „Рахила Ангелова”, ФТА „Български ритми”, Сдружение „Нарнан”, Клуб по тенис на маса”, ФПГ „Граовска китка” и Клуб по зумба-фитнес.

 Читалището работи съвместно и изнася своята дейност с :

 Клубове на пенсионера „Рахила Ангелова” и „Никола Вучков”, Клуб на Хората с увреждания, XVІ ОУ „Св.Св. Кирил и Методий”, Църковно настоятелство, ХІІ ЦДГ „Радост”, ПУ „ Любен Каравелов”, Сдружение „Нартан” и ЕОДент.

 През изминалата 2018 година със собствени сили и средства, започнахме ремонт и възстановяване на читалищното сграда. Беше направено:

* Ремонт на главното фоайе и възстановяване на осветлението
* Почистване и изхвърляне на ненужни вещи и боклуци от мазетата и складовото помещение на втори етаж.
* Ремонт на съблекалните и коридора на първия етаж, като беше подменена електрическата инсталация.
* Имаше един кризисен момент, когато трябваше да се реши дали да се прави ремонт на покрива или не, но това беше решено. Започнахме ремонт на покрива на читалищното сграда, което е най-важното и са необходими най-много средства. 2/3 от покрива е ремонтиран с нова скара, улуци, покривни ламарини и водосточни тръби. Обилния теч в читалището е спрян.

 През тази година трябва да довършим ремонта на целия покрив. Да направим ремонт на санитарните възли на първия етаж. Да закупим два броя климатици за репетиционните зали.

 Със средства от субсидията, която получаваме , това не може да стане и затова ще потърсим подкрепа от спонсори.

 В тази връзка организираме благотворителен концерт. С тази не лека задача се е заела г-жа Лозанова, за което искам всички да и благодарим. Концерта ще се състои на 24 Април /сряда/ в Дворец на културата от 18,00ч. Каня всички да присъстват и да допринесат за възстановяване на читалищната сграда.

 Тази година Народно читалище „Просвета-1909г.” има юбилей 110-годишнина. Период достатъчно дълъг, за да докаже, че възникването и развитието му не е плод на случайност, че съществуването днес и мястото му в духовния живот на квартала ни са закономерни и логични.

Честването на 110-годишнината ще се проведе на 16 Май 2019г. от 18,00ч. на откритата сцена пред сградата на читалището. Използвам възможността да поканя всички вас и чрез вас цялото население на кв. Църква.

 Читалището е свещено място! Това е второто училище, втората черква за всички. Както от чешмата тече вода, без която не можем, така и от това читалището ще тече духовна светлина, без която човек не може да живее истински съзнателен живот.

 Читалищната деятелност е за хората, живеещи с огъня в сърцето си! Такива са хората, писали и пишат с труда и таланта си историята на този храм на българщината!

**Днес, Народно читалище „Просвета -1909 г." отново е средище на познание и творчество, среща на различни поколения заедно проектиращи едно общо бъдеще.**